સુપ્રીમ કોર્ટે નરસિંહરાવ સરકારના આ વ્યવહારિક પગલાંને આવકાર્યું હતું, પરંતુ સુપ્રીમ કોર્ટનો અભિપ્રાય રાષ્ટ્રપતિ માટે બંધનકર્તા હોતો નથી. નરસિંહરાવ સરકાર પાસે મોદી સરકારની માફક સ્પષ્ટ બહુમતી નહોતી માટે તેમણે આ અયોધ્યા એક્ટ પડતો મૂક્યો હતો. ટૂંકમાં, વટહુકમ લાવી શકાય છે, એ વાત પુરવાર થઈ ચૂકેલી છે, પરંતુ શું લોકસભાની ચૂંટણી જીતવા મોદી સરકાર હિંદુત્વ અપનાવી વટહુકમ લાવશે? કે પછી ઈઝ ઓફ ડુઈંગ બિઝનેસમાં મળેલી વૈશ્વિક સફળતા, શૌચાલય, સ્વચ્છતા અભિયાન, મેક ઈન ઇન્ડિયા, જીએસટી વગેરે વિકાસના એજન્ડાને આગળ ધરીને ચૂંટણીના મેદાનમાં ઝંપલાવશે? દરમિયાન, અયોધ્યાના સંતો ચીમકી આપી ચૂક્યા છે કે વર્ષ-૨૦૧૯ની લોકસભા શૌચાલયના નામે લડવી છે કે દેવાલયના નામે? ફેંસલો મોદી સરકારે કરવાનો છે..